42 4 



i dette Arbejde beskrevne Arter og Former, som ikke er skarpt begrænsede fra 

 Naturens Haand. 



Jeg betoner dette saameget desto mere, som jeg paa flere Punkter divergerer 

 fra en Forsker, der for ganske nylig har givet Bidrag til Kundskaben om denne 

 Slægt, H. Kylin. 



Til Grund for nærværende Bearbejdelse af de danske Arter af Slægten Ceraniium 

 ligger i Hovedsagen Materiale (væsentligst Herbarexemplarer) samlet af Hr. Docent 

 Dr. L. KoLDERUP Rosenvinge gennem en lang Aarrække. I Forhold til dette Mate- 

 riale, der omfatter over 300 Numre fra c. 150 Lokaliteter og som giver et meget 

 fuldstséndigt Billede af Ceramium-Slægtens Forekomst i vore Farvande, træder de 

 Oplysninger, som Forfatteren selv har kunnet skaffe tilveje og som det botaniske 

 Museum har kunnet yde gennem sit Herbarium, fuldstændig i Skygge. Fra først 

 af, da Dr. Kolderup Rosenvinge overdrog mig at bearbejde denne Slægt, var det 

 Meningen, at min Behandling skulde fremtræde som et Led af det Arbejde over de 

 danske Havalger, som denne Forsker for Tiden har under Udarbejdelse. Af for- 

 skellige Hensyn fremtræder mit Arbejde allerede nu og som noget selvstændigt. 

 For den Tillid, Dr. Kolderup Rosenvinge viste mig ved at overdrage mig Behand- 

 lingen af denne Slægt, der frembyder saa store Vanskeligheder, ligesaa for den Elsk- 

 værdighed, hvormed han altid har støttet mig i dette Arbejde, bringer jeg ham her 

 min hjærteligste Tak. 



Slægten er behandlet næsten udelukkende fra et morphologisk-systematisk Syns- 

 punkt. Hvad der ved første Gennemgang viste sig som det, der skulde udføres: 

 nemlig en grundig Redegørelse for de mange Former, der fandtes i Dr. Kolderup 

 Rosenvinges Materiale, har beskæftiget mig i den Grad, at andre Spørgsmaal af 

 mere almindelig Interesse f. Eks. Befrugtningsforholdene ikke er blevne paaagtede. 



Af de 9' Arter, som omtales i dette Arbejde, er de 7 beskrevne tidligere og i det 

 Hele taget Arter, der er almindelige og som derfor atter og atter er bleven omtalte 

 af Systematikerne. Ikke destomindre hersker der den største Uklarhed over disse 

 Arters Begrænsning, en Uklarhed, som jeg efter bedste Evne har søgt at raade Bod 

 paa. Jeg har dog i mindre Grad søgt at udfinde, hvad Autorerne have ment; 

 meget mere er jeg traadt i Skranken for personlige Opfattelser og helt uden Betyd- 

 ning er vel saadanne ikke, naar de iøvrigt støttes ved nøjagtige Undersøgelser af 

 de paagældende Objekter. Det, som det foreløbig kommer an paa ved Ceramium- 

 Slægten er, at man skarpt præciserer de enkelte Former og Arter — har man 

 erkendt Realiteten, er Navnet uvæsentligt. 



To nye Navne har jeg dannet 1. Cer. vertébrale for en ny Art(?) i Østersøen 

 og tilgrænsende Farvande og 2. Cer. Rosenviiujii for visse Former indenfor et Om- 

 raade, der tidligere lienlaa i stor Uklarhed (C. rubrum a decurrens J. G. Agardh). 

 En Mængde Former har jeg opstillet; maaske for mange. Ved „Form" forstaar 



' 10 med den i Efterskriften nævnte Cer. Deslongchanipii. 



